VEGA præsenterer
**Factory Floor leverer musikken til festen i efterårsferien**
*Den albumaktuelle engelske trio Factory Floor er klar til at skabe musikalsk fest mandag i efterårsferien (14. oktober), når de besøger Lille VEGA med deres medrivende blanding af electrorock, minimal techno og tech house. Den visuelle troldmand Dan Tombs sørger for live visuals til festen, der er en del af CPH:DOXs AUDIO:VISUALS-koncertrække.*

**5-stjernet nyt album i bagagen**
[Factory Floor](https://www.facebook.com/factoryfloor) har i midten af september sendt deres længe ventede debut på gaden, og det selvbetitlede album skuffer ikke i forhold til forventningerne efter flere hypede singler og to gode ep’er. Bandets nye udspil får fx [8.2 af musikmediet Pitchfork](http://pitchfork.com/reviews/albums/18477-factory-floor-factory-floor/), og Gaffa giver [5/6 stjerner](http://gaffa.dk/anmeldelse/76188) og skriver om albummet:

”*På Factory Floors selvbetitlede debut mikses inspirationskilderne sammen til et berusende og gennembearbejdet værk, hvor de ofte knastørre beats og metalliske synths danner en pumpende vanvids-puls med små vridninger i det stramme udtryk.*”

[Læs hele anmeldelsen](http://gaffa.dk/anmeldelse/76188).

**Fængende og dansabel blanding af elektronisk rock, techno og house**Factory Floor repræsenterer en unik musikalsk hybrid, der mixer rytmerne fra genrer som minimal techno og tech house med live trommer, synthesizere og støj. Resultatet er en hypnotiserende og catchy form for electrorock, som med sin særlige drive giver Factory Floor et originalt og anderledes udtryk.
 **En audio/visuel oplevelse**Factory Floors medrivende elektroniske kompositioner ledsages på aftenen af fantastiske, stemningsfulde live visuals skabt af den visuelle kunstner [Dan Tombs](https://www.youtube.com/playlist?list=PLB582256743009769), der gennem længere tid har arbejdet sammen med bandet. Der er dermed lagt op til en oplevelse, som både vil stimulere øjne og ører, når Factory Floor indtager VEGA. Koncerten indgår i koncertrækken AUDIO:VISUALS, som er en del dette års [CPH:DOX](http://cphdox.dk/) festival.  **Ny engelsk synthpop som opvarmning**Som opvarmning til Factory Floor kan man høre [East India Youth](https://www.facebook.com/eastindiayouth), der udgøres af den 22-årige William Doyle, som er multi-instrumentalist fra Bournemouth i England. Han spiller drømmende synthpop med inspirationer fra både støjrock, Pet Shop Boys, avantgarde-electronica og balearic house. East India Youth har udgivet ep'en *Hostel* og arbejder på sit debutalbum, der udkommer i starten af 2014. Hør ham på "[Heaven, How Long](http://www.youtube.com/watch?v=BEfqcwGNFdE)" og læs mere om nummeret hos [Pitchfork](http://pitchfork.com/reviews/tracks/14936-east-india-youth-heaven-how-long/).

**Fakta om koncerten:**
Factory Floor (UK). Live visuals: Dan Toombs
Mandag den 14. oktober kl. 21
Lille VEGA, Enghavevej 40, 1674 Kbh. V

130 kr. + gebyr
Fosalg via VEGAs hjemmeside og Billetnet.
Læs mere om koncerten på <http://vega.dk/arrangementer/factory-floor-12186.html>.

*For yderligere oplysninger kontakt venligst*
Anders Madsen

Online-redaktør, VEGA

akm@vega.dk - 3326 0946